Твойто име славно Апостол войвода беше
Твойто име славно Апостол войвода беше, 
Стария войвода - старци с любов мълвяха. 
Вардарското слънце народът те зовеше, 
така и певците в песни те възпяха. 

Петнадесет години с Турция се бори.
Твойто знаме беше „смърт или свобода!“
В бой не загина, нито път те измори -
страшилище за врага, светец за народа. 

Где ли бой не води? Къде се не прослави?
В Пазарското блато с топове те биха,
в Боймица боят и днес се още слави,
край селото Смол ти четата избиха...

Твойта борба славна, мъдра, величава
прочу се в Европа и Турция разклати.
Ревал заговори за народни права.
Султанът се сепна в своите палати.

Той с пратеници те моли и увещава:
ако не се бориш против царщината,
товари жълтици той ти подарява,
замък с градина и земя богата.

„Вие слушате за моята невидима сила,
за моята борба и легендарни дела.
Ще браня земята, която ме й родила,
докато увисне буйната ми глава.“

Апостол войвода